
t£uam  hoc  in  libello  instituere  conatus  sum 
comparationem  Chlorii,  Bromii  et  Jodii,  du- 
plicem habet  considerandi  locum:  quorum  al- 
ter versatur  in  examinanda  ipsa  harum  sub- 
stantiarum aequali  et  diversa  natura  chemica: 
alter  in  conatu,  horum  corporum  peculiares  in 
corpus  humanum  examinandi  effectus  eorum- 
que  effectuum  similem  vel  dissimilem  indolem 
proferendi.  Primum  illud  quod  attinet,  non 
desunt  quidem  hodie  libri  et  libelli  quibus 
quae  sint  singulares  horum  elementorum  pro- 
prietates variaeque  cum  aliis  substantiis  con- 
junctiones a chemicis  et  pharmaceuticis  plus 
quam  satis  est  descripta  et  tractata  sint:  sed 
quia  corporis  cujusvis  in  organismum  huma- 
i num  effectus  therapeuticus  et  proprietas  che- 
! mica  naturalem  quendam  inter  se  nexum  ha- 
beat necesse  est,  nihil  fecisse  videor,  quod  ab 


% , I 

altera  eaque  therapeutica  hujus  commentatio- 
nis parte  alienum  sit,  si  quae  per  multos  li- 
hros  dispersa  et  diffusa  sunt,  hoc  loco  ita 
cogam  et  ratione  quadam  ac  distributione  ita 
sub  uno  conspectu  ponam,  ut  qui  Chlorii, 
Bromii  et  Jodii  communis  naturalis  sit  nexus 

i 

chemicus  cum  therapeutico  clarius  intelliga- 
tur.  In  his  si  quid  vel  omissum  vel  non  sa- 
tis acurate  expositum  sit,  excusationem  ha- 
beat juvenile  studium,  quo,  cum  paene  novus 
in  hac  re  ac  rudis  essem,  fieri  non  poterat, 
quin  multa  inchoarem  potius,  quam  perficerem. 


PARS  PRIOR 


CONSPECTUS 

TUM  AEQUALIS  TUM  DIVERSAE,  QUA  CHLO- 
RIUM,  BROMIUM  ET  JODIUM  EXCELLIT,  NA- 
TURAE CHEMICAE. 

Comparanti  mihi  chemicam  Chlorii,  Bromii  ct  Jodii 
naturam,  primum  ad  id  attendendum  videtur,  ut  con- 
spicua et  distincta  ratione,  qui  omnium  harum  substan- 
tiarum consensus  sit  quaeve  discrepantia,  intelligatur, 
et  ut  singulae  singulatim  describantur  qualitates.  Quod 
quidem  hisce  comprehendi  potest:  Chlorium  aeque  ac 
Bromium  et  Jodium,  quod  non  separatum  (isolirt)  sed 
aliis  cum  substantiis  conjunctum  reperitur,  excellit,  si 
modo  arte  chemica  secretum  paratur,  odore  malo  et 
opprimente  omniaque  plantanum  pigmenta  delere  solet. 
Omnes  hae  substantiae  in  eo  oxygenio  sunt  similes,  ut 
in  gasis  ex  iis  paratis  carbo  vel  aliud  corpus  inflamma- 
bilc  candescens  celeriter  et  cum  splendore  deflagret. 
Sed  Chlorium,  Bromium  et  Jodium  non  solum  separata 
hanc  consensionem  declarant,  verum  etiam  cum  aliis 
corporibus  conjuncta  mira  ratione  inter  se  congruunt 

et  Ita  quasi  conspirant.  Simul  atque  enim  dilorium 
vel  Bromium  vel  Jodium  cum  alcali  quodam  vel  cum 
aere  (Erz)  conjunctum  est,  ejusmodi  connubium  nec 
velut  acidum,  nec  vclut  salis  hascm  se  praebet,  sed  vc- 
lut  sal  aliquod  verum,  ita  ut  dilorium,  Bromium  et 
Jodium  mere  inter  acida  seu  inter  eas  substantias  re- 
ferenda sint,  quae  sermone  vernaculo  Salzbilder  voca- 
mus. Atque  huc  etiam  ea  Chlorii,  Bromii  et  Jodii 
aequalis  natura  spectat,  ut  hae  substantiae  non  tantum 
fere  cum  iisdem  corporibus  se  conjungant,  sed  etiam 
/ut  omnes  ejusmodi  conjunctiones  una  eademque  ratione 
stoechiometrica  copulatae  sint.  Id  ut  clarius  intelliga- 
tur,  Chlorii,  Bromii  et  Jodii  gravissimas  cum  aliis  ele- 
mentis conjunctiones  turmatim  hocce  quidem  ordine 
consociamus : 


Acidum  hydre  dilo- 
ri cum  (=  II  Gl). 

Acidum  hydrohro- 
micum  (=HBr). 

Acidum  liydrojodi- 
nicum  (=  It  J). 

Aetlier  chloricus  in 

Aether  hromicus  in 

Aether  jodicus  in 

max.  Chlorii  (=  Cl 

max.  Bromii 

max.  Jodii  (=  J 

-h  H4  C2). 

(=Br+H4C2). 

-h  H4  C2). 

Aether  chloricus  in 

Aether  hromicus  in 

Aether  jodicus  in 

min.  Chlorii  (=  Cl 

min.  Bromii 

min.  Jodii  (=  J 

-h  H4  C2). 

(=Br  + H4C2). 

-f-  II4  C2?). 

Aether  hydroehlori- 

Aether  liydrohromi- 

Aether  hydrojodicus 

cus  (=HC-hH4 
C2). 

cus  (=  HBr  -f- 

II4  C2). 

(=IIJh-H4C2). 

Chlorelum  Azoti 

Brometum  Azoti 

Jodetum  Azoti 

( = N Cl3). 

( = N Br3?). 

(=  N J3). 

Cliloretum  Cyanii 

Brometum  Cyanii 

Jodetum  Cyanii 

(JfG  -I-  Cl). 

(3fG  -f-  Br). 

(=  NC  J ). 

Chloretum  phospho- 
ri  in  max.  ( = £ 
Cl5). 

Chloretumphospho- 
ri  in  min.  (=  E 

Cl3  ?). 

Chloretum  oxygenii 

(=  «1). 

Acidum  suboxychlo- 
ricxnn  (=  Cl). 

Acidum  oxychlori- 
cum  ( = €i). 

Acidum  oxyclilori- 
cum  oxydatum 
(Cl). 


Carbonetum  Chlorii 
in  min.  Chlorii  - 
(=  C Cl). 

Carbonetum  Chlorii 
in  max.  Chlorii 
(=  C Cl3). 

Borctum  Chlorii 
(=  5-  Cl6). 

Silicias  Chlorii 
(=  Si  Cl3). 


Brometum  plxospho- 
ri  in  max.  (=  lf 
Br5). 

Brometum  phospho- 
ri  in  min.  (£  Br 3 ?). 


Brometum  oxygenii 
•> 

I 

Acidum  suhoxyhro- 
micum? 

Acidum  hromicum 

, (Br). 

Brometum  Chlorii 
( = Br  Cl5). 


Boretum  Bromii 
(=  B Br6). 

Silicias  Bromii 
(Si  Br3). 


J odetum  pliosphori 

? 


Acidum  suhoxyjodi- 
cum  (=  j). 
Acidum  jodicum 

(=  J)- 

Jodetum  Chlorii  in 
min.  Chlorii 
(JC1?). 

Jodetum  Chlorii  in 
max.  Chlorii 
(=  JC15 ). 


Boretum  Jodii 
(B  J6). 


Selenias  Chlorii  in 
max.  (=  Sc  Cl3). 

Selenias  Chlorii  in 
min.  (=  Se  Cl). 

Chloretum  Arsenici 
fluidum  (=  As 
Cl3). 

Cliloretum  Arsenici 
fixum  ( = As  €1 5 ). 


Chloruretum  Chro- 
mii (=  Cr  Cl3  ). 
Cliloretum  Chromii 
(=  Cr  Cl3). 


Brometum  Arsenici 
in  min.  (=  As 
Br3). 

Brometum  Arsenici 
in  max.  (=  As 
Br5). 


ChloruretumMolyb- 
daenii  (=MoCl). 

Chloretum  Molyh- 
daenii  ( = Mo 
Cl3). 

SuperchloretumMo- 
lybdaenii  (=  Mo 

Cl3). 

Chlorure  tum  W ol- 
framii  (=  w Cl3  ). 

Chloretum  Antimo- 
nii  (==  Sb  Cl3). 

Supcrchloruretum 
Antimonii  (=  Sb 
Cl4). 

Superchloretum  An- 
timonii ( = Sb 
Cl3). 


Joduretum  Molyb- 
daenii  ( = Mo  it ). 
Jodetum  Molybdae- 
nii  (=  Mo  J2). 

Chloretum  Tellurii 
(Te  CP). 

Chloretum  Tantali 
(T  CP). 

Chloretum  Titanii 
(Ti  CP). 

Chloruretum  Auri 
(=  A Cl). 

Chloretum  Auri 
(=  A Cl3). 

Chloruretum  Piate- 
ni  (==  Pt  Cl). 

Chloretum  Platini 
(=  Pt  CP). 

Chloruretum  Rhodii 
(=  R CP). 

Chloretum  Rhodii 
(=  R CP). 

Chloruretum  Palla- 
dii (=  Pd  CP). 

Chloretum  Palladii 
( = Pd  Cl1). 

Chloruretum  Iridii 
(=  Ir  CP) 

Sesquichlorurelum 
Iridii  (=  Ir  CP  ). 

Chlorehun  Iridii 
( = Ir  CP). 


I 


> 


Joduretum  Auri 
(=  A *). 


Sesqulchloretum  Iri- 
dii  (=  Ir  Cl8). 

Chloruretum  Osmii 
(=  Os  Cla). 

Sesquichloruretum 
Osmii  ( = Os  Cl3). 

Chloretum  Osmii 
(=  Os  Cl4). 

SesquichloretumOs- 
mii  ( = Os  Cl6  ). 

i \ 

. » 
i 

% 

r 

Chloretum  Argenti 

Brometuin  Argenti 

Jodetum  Argenti 

(=  Ag  Cl). 

(=  Ag  Br). 

(=  Ag  J). 

Sulphuretum  Hy- 
drargyri cum  Chlo- 
reto  Hydrargyri 
(=2H g S-t-Hg 

Cl). 

9 

Chloruretum  Hy- 

Bromuretum  Hv- 

tf 

Joduretum  Hydrar- 

drargyri  (=  Hg 

drargyri  (=  Hg 

gyri  (=  Hg  J). 

Cl). 

Br). 

Chloretum  Hydrar- 

Brometum  Hydrar- 

J odetum  Hydrargyri 

gyri  (=  Hg  Cl). 

gyri  (=  Hg  Br). 

(Hg  #)• 

Joduretum  cum  jo- 
deto  Hydrargyri 

(—  HgJ-f-Hg  J). 

Chloruretum  Cupri 

(=  Cu  Cl). 

Joduretum  Cupri 

Chloretum  Cupri 

(Cu  J). 

(=  Cu  Cl*). 

— £ 

« 

Chloruretum  Uranii 
(=  U €1). 
Chloretum  Uranii 
(=  U Cl3). 

— 13  — 

t 

Chloretum  Bismuti 

Brometum  Bismuti 

Jodetum  Bismuti 

(=  Bi  Cl3). 

(=  Bi  Br3). 

(=  Bi  J3). 

Chloruretum  Stanni 

Joduretum  Stanni 

(=  Sn  Cl). 

(!=  Sn  J). 

Chloretum  Stanni 

Jodetum  Stanni 

(=  Sn  Cl2). 

( = Sn  J2). 

Chloretum  Plumbi 

Jodetum  Plumbi 

(=  Pb  Cl). 

- 

II 

* 

b- 

tU 

• 

Chloretum  Cadmii 

Jodetum  Cadmii 

(=  Cd  Cl). 

II 

O 

p- 

tU 

w 

• 

Chloretum  Nicoli 

i i 

(=  m ci). 

' 0 

Chloretum  Cohalti 

• 

( = Co  Cl). 

Chloruretum  Ferri 

Joduretum  Ferri 

(=  Fe  Cl2). 

(=  Fe  J2). 

Chloretum  Ferri 

Jodetum  Ferri 

(=  Fe  Cl3). 

(=  Fe  J2). 

Chloruretum  Man- 

• 

0 

8 ani  (=  Mn  Cl). 
Chloretum  Mangani 

(=  Mn  Cl3). 

A 

Superchloretum 

\ i 

« 

■ ^ . ....  . . „ 

Mangani  ( = Mn 

Cl5)- 

/ 

Chlorurelum  Cerii 
(=  Ce  Cl2). 
Chloretum  Cerii 
(=  Ce  Cl3)- 

i : ' • - ■ 

Chloretum  Beryllii 
(=*  Be  Cl3). 

Brometum  Beryllii 
(=  B-e  S-r). 

Chloretum  Aluminii 
(=  A Cl3). 

\ 

Chloretum  Magnesii 

(=  Mg  Cl). 

. 

Chloretum  Calcii 
( = Ca  Cl). 

Chloretum  Strontii 
(=  Sr  Cl). 

t 

1 

Chloretum  Barii 
(==  Ba  Cl). 

Chloretum  Lithii 
(=  L Cl). 

- .. 

/ 

Chloretum  Natrii 
(=  Na  Cl). 

Brometum  Natrii 
(=  Na  Br). 

Chloruretum  Kalii 

(=  K Cl> 

/ 

f 

Bromuretum  Kalii 
(=  K Br). 

. *c  ' , • : ■ ) 
i 

‘ r 


• i 


i f***  * 

\ * ^ < ’ * 


Jodetum  Natrii 
(=  Na  J). 

Joduretum  Kalii 
(=  K J). 
Jodetum  Kalii 
(=K  J>). 
Superjodetum  Kalii 
(=  K J>). 


I 

Jam  quod  spectat  ad  discrepantiam,  quae  est  inter 
Chlorium  Bromium  et  Jodium,  potissimum  in  horum 
elementorum  colore  et  pondere  specifico  conspicua  est. 
Color  enim  Chlorii,  quod  nonnisi  in  gasis  forma  sepa- 
ratum, invenitur,  subviridis  est,  Bromium  vero  fusco 
rubicundo  colore  excellit  et  Jodium  simulae  aggregatio- 
nis formam  prae  se  fert  rigidam,  colore  est  cano  nigri- 
canti, si  vero  caloris  vi  in  gas  mutatur,  colorem  violae 
(iov)  pigmento  similem  ostendit.  Denique  Chlorii, 
Bromii  l)  et  Jodii  pondus  specificum  seu  relativum 
quod  attinet,  hanccc  habet  proportionem  arithmeticam: 
(Chlorii)  2,470:  (Bromii)  2,990:  (Jodii)  4,946.  a) 


*)  Quod  Bromii  relationes  ad  metalla,  aliasque  materias, 
spectat,  conferantur  quaeso  egregiae  Balardi  quaestiones. 
(Schweigger  et  Schweigger  - SeideI  Journal  der  Chemia 
und  Physik.  Bd.  XVIII.  Journal  de  Chim.  med.  Sep- 
tember 1826.  An.  de  Chim.  et  de  Physik  Aug.  1826. 
a)  De  nexu  qui  in  numeris  stoechiometricis  Chlorii  Bromii 
et  Jodii  est,  conferas  Doebereineri  commentationem  Pag- 
gendorfii  Ephemeridibus  physicis  Vol.  XV,  p.  300.  in- 
sertam. 


r 


J 

PARS  POSTERIOR. 

DE  CHLORII,  BROMII  ET  JODII  IN  CORPUS  HU- 
MANUM EFFECTIBUS  THERAPEUTICIS  EORUM- 
QUE  INDOLE  SLMILI  ET  DISSIMILI. 

ostquam,  quae  sint  Chlorii,  Bromii  et  Jodii  gra- 
vissimae  qualitates  chemicae,  satis  demonstratum  est, 
intellectumque  alias  inter  se  esse  consentientes,  alias 
valde  diversas:  restat,  ut  qualitates  eas  enumeremus, 
quae  conspicuae  sunt  in  horum  elementorum  effectu  in 

corpus  humanum  therapeutico. 

\ - • 

DE  CHLORII  IN  CORPUS  HUMANUM  EFFECTI- 
BUS THERAPEUTICIS. 

A.  De  : usu  Chlorii  externo . 

Anno  MDCCLXXIY  Scheele  Chlorium  invenit  at- 
que  acidum  muriaticum  dephlogisticatum , Bertholet 
acidum  muriaticum  oxygenatum,  quia  oxygenium  illi 

inesse  putabat,  nominavit;  sed  Gay-Lussac  et  Davy 

\ 

anno  MDCCCIX  non  inesse  Chlorio  oxygenium,  sed 
potius  elementi  habere  naturam,  ostendere  et  propter 
colorem  subviridem  (x^w<2°s)  Chlorium  nuncupavere. 

Chlorii  usum  in  medicina  gasis  sub  forma  rccen- 
tiori  tempori  originem  debere  multi  contendere,  quod- 
quidem  non  ita  se  habere  videmus,  quia  prius  quam 
Guyton  Morveau  anno  millesimo  septingentesimo  septua- 
gesimo tertio  gas  acidi  muriatici  ad  aerem  purgandam 
adhibuit,  jamjam  Cruikham  in  Anglia,  acido  oxymuria- 
tico  sub  fumi  forma  ad  athinosphaeram  purificandam 
usus  erat. 

Primum  itaque  de  vi  Chlorii,  contagia  et  miasmata 
delendi,  loquamur,  deinde  videamus,  qualem  in  cor- 
pora putrida  habeat  effectum. 

Cum  contagiorum  indoles  et  natura  nobis  non  satis 
sit  cognita  medicorumque  opiniones  hac  de  re  maxime 
inter  se  differant;  etiam  cura  ad  destruendam  maligni- 
tatem eorum  est  diversissima.  Esse  rem  quandam  aut 
substantiam,  corpori  animali  generatam,  quae  in  alio 
corpore,  quod  attingit,  similem  producit  morbum,  ple- 
rumque hydrogenio  scandere,  aere  jiuro,  luce,  chlorio 
et,  ut  nonnullis  placet,  etiam  oxvgenio  destrui,  summe 
expansivam  esse  et  volatilem  contagii  indolem,  quam- 
quam fixa  nonnunquam  et  per  plures  saepe  annos  haud 
mutabilis  ejus  sit  natura,  per  aerem  azoticum  quidem 
facilius  conduci,  testibus  Ilaygarthio  et  C.  L.  Hofmanno, 
fere  omnes  assenlint.  Quae  omnia,  licet  tum  volati- 
lem, tum  fixam  etiam  esse  contagiorum  indolem,  pro- 
bent, materialem  tamen  et  humoribus  adhaerentem  pe- 
1 jl  culiaribus  indolem  illustrant.  Nihilominus  Bachius  haud 
)' I levia  protulit  argumenta  quae,  propagari  morbos  con- 
tagiosos etiam  absque  humorum  singularium  vel  depra- 

i 2 


ratione  vel  mixtione,  sed  athmosphaera  aegrum  circum- 
dante, suadent. 

Quae  cum  rcspiciamus,  fumigationum  oxymuriati 
carum  agendi  modus  qualis  sit  contagia  et  miasmata 
decomponendi,  plane  elucet.  Chlorio  inesse  maximam 

4 

hydrogenium  attrahendi  cupididatem , idque  cum  2>arte 
aequali  hydrogenii  mixtum,  solis  luce  cum  delonatione 
in  acidum  hydrochlorinieum  mutari,  neminem  certe  fu- 
git. Connubium  itaque  cum  contagii  hydrogenio  adfer- 
tur  et  ademtionc  jiartis  majoris,  decompositio  contagii 
adducitur.  — 

Guilbert  *)  contractionem  jiororum  tantum  Chlorio 
inductam,  quae  contagiosis  miasmatibus  acido  oxymu- 
riatico  non  neutralisatis,  transitum  praecludit,  momenti 
habere  videtur,  si  ita  ait:  „Et  si  corpus  illo  acido  ab- 
lueretur constricti  cuticulae  pori  contagioso  effluvio 
„transitum  recusabunt.  “ Sed  cutem  poris  plane  carere 
plurimi  physiologi  statuere. 

Duplex  Chlorium  adhibendi  methodus  existit,  aut 
gasis  aut  vaporum  aquae  oxymuralicae  forma  adhibetur. 
Ad  suffiendum  quidem  gas  chlorinicum',  formae  vapo- 
rum praeferendum  est,  quia  hac  sub  forma  facilius  dif- 
funditur vastaque  spatia  facile  penetrat.  Guyton  Mor- 
veau  2)  aliique  chemici  partium  singularium  ad  fumi- 
gationes faciendas  rationem  docuerunt,  recentiori  tem- 
pore Faraday  aptiorem  Chlorium  praeparandi  metho- 

*)  Dissertatio  medica  de  nova  infectionis  fortasse  contagio- 
nis destruendae  methodo.  Paris,  1791. 
a)  Abliandlung  von  den  Milteln,  die  Luft  zu  reinigen;  aus 
dem  Franz.  iibrs.  von  L.  H.  PfalF.  Koppenliagen,  .1802. 

dum  ac  proportionem  quantitatis  gasis  ad  spatium  con- 
clavis purificandi  statuit.  Experimentis  optimo  eventu 
adhibuit  hancce  mixtionem:  natri  muriatici  et  mangani 
oxvdati  partes  aequales,  acidi  sulphurici  concentrati, 
aquae  una  parte  diluti  et  usque  ad  refrigerationem  re- 
servati, partes  duas,  quam  in  temperie  60°  F nullo 
modo  acidum  muriaticum  sed  Chlorium  quatuor  per 
dies  secrevisse  dicit.  — 

Qualis  sit  processus  chemicus  hac  in  mixtione  fa- 
cile apparet.  Natrum  muriaticum  siccum,  compositio  e 
Chlorio  et  natrio,  acido  sulphurico  aqua  mixto  decom- 
ponitur,  pars  aquae  in  oxygenium  et  hydrogenium  di- 
labitur,  oxygenium  connubium  cum  natrio  intrat  et 
mutatur  in  natrum,  quod  cum  acido  sulphurico  conjun- 
gitur. Hydrogenium  petit  oxygenium  e mangano  evo- 
lutum et  Chlorium  sub  gasis  forma  discedit.  Deficiente 
itaque  mangano  hydrogenium  cum  Chlorio  conjungitur 
et  acidum  hydrochlorinicum  fingit.  Hisce  patet  in  phar- 
macopoea  borussica,  quantitatem  mangani  et  acidi  sul- 
phurici ad  fumigationes  oxymuriaticas  non  sufficere. 

Aliam  exhibendi  rationem  Stahl  ’)  maxime  com- 
mendavit, qui  mixtionem  e calcaria  oxymuriatica  et  cali 
sulphurico  acidulo  aqua  conspergit. 

Nonnullae  autem  in  Chlorio  adhibendo  cautelae 
sunt  observandae. 


Wetzler  uber  Nutzen  und  Gehraucli , der  nacli  der 
Stahlschen  Vorsclirift  entwickelten  oxydirten  salzsauren 
Dampfc  zur  lleinigung  der  Luft  in  Krankcnliauscru. 
Augsburg  1825. 

Prae  omnibus  aegroli  e vestibulis  sunt  removendi, 
praesertim  cum  affectione  pulmonum  laborent,  nam 
atrocissiinum  pulmonibus  est  venenum,  tussin  excitat 
vehcmenlissimam,  haemopfysin  ipsamque  pneumoniam. 
Phthysicis  tubercularum  inflammationem  et  hoc  modo 
mortem  accelerat.  Carissimum  meum  amicum  et  soda- 
lem, juvenem  doctrina  clarum  et  ingenii  acumine,  hisce 
fumigationibus  mortem  sibi  accelerasse,  vehementis- 
sime lugeo. 

Exstant  quidem  antidota,  rarissimo  tamen  cum  effectu. 
Buchner  gas  hydrothionicum , alii  spiritum  ammonii  cau- 
sticum, acidum  hydrocvanicum  commendavere,  sed  sunt 
rejicienda,  quia  meliori  cum  eventu  secundum  Castne- 
rum  vapores  spiritus  vini  rectificati  aut  guttulae  non- 
nullae spiritus  in  sacchari  frustulo  seriusque  vapores 
aquae  calidae  adhibentur. 

Cum  contagia  nonnullis  rebus  ut  gossypinis  aut 
laneis  diutius  facultatem  inficiendi  servare  inter  omnes 
constet,  gas  maxima  in  copia  dispargendum  est  et  fu- 
migationes ad  minimum  per  duodequinquaginta  horas 
continuandae  sunt.  Deinde  autem  harum  rerum  lotio 
cum  aqua  oxymuriatica  omnem  inficiendi  indolem  delet. 

Aquae  muriaticae  vapores  Lodibert1)  quam  maxime 
ad  contagia  et  praecipue  miasmata  delenda  commendat 
et  vestibulorum  habitatorum  tabulatum  Chlorii  fluido 
saepius  conspargere  proposuit  „nam  expansio  humidi 


■ r ■ - X 

’)  Esai  de  thymiatechnie  me'dical,  presente  par  M.  le  Dr. 
Lodibert,  pharmaexen  du  clief  du  Val-de  Grace,  a la  fa- 
culte  de  Medicine  de  Paris  1808. 


,, hujus  gasis  moderata  has  fumigationes  minus  irritan- 
tes reddit,  ita  ut  parvis  in  conclavibus  habitatis  adhi- 
beri possit. “ Cui  autem  consilio  caute  est  fidendum, 
nam  fere  semper,  cum  hacce  adhibendi  ratione  usi  si- 
mus, tussis  vehementissima  oriebatur. 

Ad  contagium  syphliticum  destruendum  multi  solu- 

« 

tionem  calcariae  chlorinicae  laudavere , similique  ex 
causa  in  Ophthalmia  neonatorum  adhibetur.  — 

Altera  Chlorii  virtus  putredinem  coercendi  foeti- 
dumque  odorem  demendi  medico  forensi  cadavera  dis- 
secanti, maximam  affert  utilitatem.  Massugcr  primus 
fuit,  qui  calcariam  oxymuriaticam  ad  odorem  foetidum 
e cadaverum  putredine  ortum  corrigendum  commenda- 
vit. 'Serius  autem  Labaraque  calcariae  et  natri  oxy- 
muriatici  solutionem  ad  organicorum  et  putridorum 
corporum  dccompositionem  subito  ac  tuto  retinendam 
aeque  ac  exhalationes  ex  iis  se  evolventes  miasmaticas 
odoresque  foetidos  repente  destruendos  in  usum  traxit. 

Natri  muriatici  antiseptica  indoles  antiquissimis  tem- 
poribus haud  latebat  et  ipsis  praeparatis  anotomicis 
conservandis  inserviebat.  Aqua  oxymuriatica  aut  solu- 
tio calcariae  oxymuriaticae  tum  in  vivis  tum  in  mortuis 
majori  cum  eventu  temporibus  recentioribus  adhibe- 
batur. 

Vires  autem  hujus  medicaminis  sunt  duplices,  in 
parte  jam  mortua  dccompositionem  impedit  et  foetorem 
dispargit,  in  parte  adhuc  viva  autem  effectum  irritan- 
tem  producit,  vimque  vitalem  excitat,  qua  ex  causa 
etiam  in  sphacelo  praecipue  bono  cum  successu  adhi- 
betur- 

Non  solum  autem  in  carbunculo  gangraenoso,  spha- 
celo  nosodochiali,  vulneribus  gangraenosis,  ulceribus 
inpuris  putridis,  degeneratis  cum  secretione  perversa 
ad  naturam  eorum  permutandam  eamque  ad  statum 
simplicem  reducendam;  sed  etiam  in  carcinomate  her- 
pete exedente  etc.  hujus  medicaminis  usus  magni  est 
momenti. 

Gorssc  l)  et  Cullerier  multas  observationes,  qui- 
bus gangraena  nosodochialis  et  ulcera  Venerea  degene- 
rata hoc  remedio  sanata  sunt,  enarrant.  Labaraque  2) 
hujus  medicaminis  etiam  vires  laudibus  extollit,  quod 
ac  alia  3)  exempla  argumentantur. 

II  oc  sub  usu  omnis  foelor  celeriter  evanescit,  ichor 
ad  meliorem  statum  mox  transit  et  mortuum  a sano  dis- 
jungitur, ita  ut  post  aliquot  dies  superficies  gangrae- 
nosa suppurationem  benignam  praebeat. 

In  ulceribus  ossium  carie  junctis  prae  omnibus  est 
commendanda  solutio  calcis  chlorinicac,  icliorem  delet 
cariemque  plerumque  sistit. 

Etiam  in  unguenti  forma  calcariam  chlorinicam  in 
ulcera  inveterata  putrida  optimum  exercere  effectum, 
satis  in  instituto  Regio  Clinico  chirurgico  et  oplithal- 
miatrico  Berolinensi  sumus  experti. 


*)  Recueil  de  memoires  de  medecine,  de  chirurgie  et  de 
pharmacic  milifaires.  T.  XIV. 

, v i 

2)  De  lEmploi  Chlorures  d’oxvde  de  Sod.  et  de  Chaux  etc. 

3)  Journal  fiir  Chirurgie  und  Augenheillvunde  von  Graefo 
und  von  Walther.  8r  Bd.  -Is  Ileft.  Berlin  1826. 

B.  De  usu  Chlorii  interno. 

Chlorium  aqua  mixtum  jam  diu  sub  nomine  aquae 
oxvmuriaticae  in  diversis  morbis  a medicis  in  usum 
trahebatur  et  hac  sub  forma  mite  temperans,  antisepti- 
cum  vegetationem  immoderatam  ^coercens  remedium  ha- 
beri potest,  quod  quam  diligentissima  etiam  praepara- 
tione adhibita  valde  dilutum  semper  remanet  et  statu 
concentralissimo  in  temperie.  10°  R.,  copia  fluida  digiti 
cubici  unius  tantummodo  1,6  granum  Chlorii  continet. 

Non  solum  hoc  remedio  systematis  vasorum  actio- 
nes moderantur,  calor  febris  et  sanguinis,  nec  non  se- 
cretiones accelerantur,  sed  etiam  putredo  avertitur  et 
vegetatio  adaucta,  ut  hydrangyro,  coercetur. 

Laudatur  contra  febres  contagiosas  exanthematicas 
et  putridas,  a Koppio  *)  contra  herbetem  et  scabiem 
inveteratam,  contra  affectiones  scorbuticas  aphthasque. 

In  glandularum  praesertim  meseraicarum  indura- 
tione  Sundelin  optimum  vidit  effectum.  Brugnatelli  et 
Previtoli  hydrophobiam  hujus  medicaminis  usu  interno 
et  externo  saepius  sanavisse  dicunt.  Braun  in  scarlatina, 
cum  tota  cutis  sit  inflammata,  optimo  adhibuit  eventu. 

Nunc  ad  usum  therapeuticum  acidi  muriatici  sive 
hydroclilorinici  accedamus,  sed  pauca  mihi  solum  de 

f 

hoc  dicere  liceat:  nam  quae  dicenda  sint  viri  doctissimi 
optime  jam  protulere. 

Glauber  jam  in  seculo  sedecimo  c natro  muria- 
tico et  acido  sulphurico  acidum  muriaticum  parari  nos 


')  Handhuch  der  speciellen  Ilei  linit  tellehro  v.  C.  Sundelin. 
Berlin,  1825.  Bd.  2.  S.  205. 

edocuit.  Anno  millesimo  septingentesimo  septuagesimo 
quarto  Priestley  acidum  muriaticum  siccum  detexit. 

Jam  Paracelsum  in  febribus  putridis  hocce  acidum 
adhibuisse  scimus,  sed  temporibus  recentioribus  Keicli  ') 
atque  Baehrens  a)  summo  cum  jure  ejus  virtutes  lau- 
dibus etulerunt. 

Incitare  partes  solidas  et  contrahere,  ut  energia 
augeatur,  vis  sensiferae  vero  inaequabilis  distributio 
minuatur,  certum  est. 

Qua  de  causa  aestum  febrilem  minuit,  sanguinis 
impetum  in  viscera  nobilia  et  inflammationem  cohibet, 
compescit  putredinem,  magnis  tamen  dosibus  intestina 
offendit,  ita  ut  alvi  profluvium  sequi  meminerimus. 
Eximium  sistit  remedium  ad  praecavendum  febrium 
nervosarum  insultum,  neque  in  ipso  febrium  nervosa- 
rum putridarumque  progressu  prae  tantius  remedium 
'exhiberi  potest,  ut  vires  refocillentur,  nervorum  per- 
turbationes compescantur * *  3)  putredini  et  inflammationi- 
bus caveatur. 

In  febribus  exanthematicis  4)  praecipue  in  typho 

* t 

contagioso  in  scarlatina  maligna,  in  glandularum  5)  prae- 

- 1 *-’<  , • I!  -•  .1.  , Mjlll 

- . . t 

*)  Reich  von  Fieher  und  dessen  Beliandlung.  1800. 

a)  J oh.  Christ.  Friedr.  Baehrens  iiher  Fieher  und  Salzsaure. 

Leipzig,  1802. 

*)  Franz  Joseph  Wollehen  Disseri,  de  gangraena. 

Georg  Cliristian  Arnold  (ohserv.  pliysic.  medie.) 

4)  William  Fordice  Sammlungen  fiir  practische  Aerzte. 
B.  XrVr.  S.  437. 

*■)  Johann  Valentin  Mulier  Ahhandlungen  von  den  Driisen- 

verhartungen. 


cipue  meseraicarum  affectioni,  in  carcinomate *  *),  in  ul- 
ceribus scorbuticis  et  praecipue  in  nomatc,  in  scrophu- 
losi  Ferriar,  Jaeger  in  arthritite;  in  morbis  syphiliticis 
Baehrens,  Zeller  a)  et  Blair,  s)  in  lythiasi  Copland  4) 
et  in  hydrophobia  Busch  5)  acidi  muriatici  usum  tum 
externum  cum  internum  valde  commendavere. 

In  chlismatum  forma  praesertim  in  febribus  gastro- 
venosis  et,  cum  digestio  sit  laesa,  etiam  in  balneis  se- 
cundum Ilufeland  in  usum  vocari  meretur. 

DE  SALIUM  CIILORUYICOIIUM  ET  HYDROCHLO- 
RIIYICORUM  USU. 

Observationibus  experimentisque  edocti  scimus, 
omnia  salia,  quae  e Chlorio  et  base  aliqua  sint  com- 
posita, in  universum  tunicas  mucosas  et  cutem  excitare 
secrelionemque  augere.  Sed  praeterea  autem  specifi- 
cam paene  vim  in  vasa  resorbentia  exercent,  crescit 
nempe  indoles  resorbendi  et  hoc  modo  substantiarum 
mutationem  accelerant. 

a)  Chlorelum  natrii  (natrum  muriaticum  sal  culinarc). 

Hoc  enim  sal  vasa  lymphatica,  glandulas  tunicam- 
que  mucosam  sollicitat,  ut  muci  copiam  uberius  se- 
cernant atque  educant:  hinc  digestioni  perquam  idoneum 


')  Crowford  (Sammlung  auscrlesener  Ahhandlungen  etc. 
St.  2.). 

a)  Sinion  Zeller  praktische  Bemerkmigen. 

3)  AVilliam  Blaer  Versuche  uber  dic  Lustscuclvc,  a.  d.  Eligi, 
von  Struve. 

*)  Copland  Memoirs  of  the  med.  Soc.  London.  V.  v.  p.  200. 
‘)  Busch  Almanach  der  Fortschritte.  B.  V.  p.  188. 

est  et  blando  modo  sordes  pituitosas  ejicere  potest. 
Wrigth  in  initio  febrium  putridarum  utilissimum  inve- 
nit salis  liujus  solutionem  in  succo  citri,  additis  aqua 
aromatica  et  syrupo  seu  saccharo.  — 

Rhusch  refert,  in  America  boreali  probatissimum 
esse  in  haemoptysi  remedium.  Eundem  effectum  a se 
quoque  confirmatum  Meza  e frigore  subitaneo  exponit, 
quod  e soluto  in  aqua  sale  oriri  debet:  quo  vasa  sta- 
tim  constringuntur.  Extus  applicatus  eosdem  effectus 
incitantes  producit.  Discutit  tumores  oedematosos , si 
siccum  imponitur  et  in  tumoribus  albis  glandularumque 
lymphaticarum  intumescentia  multi  J)  ejus  usum  prae- 
dicant. Etiam  in  struma *  2)  optimo  cum  eventu  adhibe- 
batur. In  apoplexia  et  asphyxia,  aut  cum  adsint  asca- 
rides,  sub  chlismatum  forma  usitatissimum.  Fontes 
nativi  natro  muriatico  abundantes  et  aqua  marina  tem- 
poribus recentioribus  maximam  acquisiverunt  laudem: 
quod  balneis  adhibiti  cutim  incitent,  totique  corpori 
novum  saepe  impertiant  stimulum.  Quare  in  morbis 
cutaneis  etiam  vulgo  notus  est  eorum  usus:  in  scro- 
phulis  a Russei  praedicatur  aqua  marina,  in  arthritite 
in  rheumaticis  affectionibus,  in  tabe  infandum  Reil  3) 
efficaciam  balneorum  muriaticorum  valde  laudat.' 


*)  Streit  s Abhandl.  der  med.  Academie  zu  Wien  Vol.  L 
Richter’s  chirurgische  Bibliothek  Vol.  IX.  p.  202  u.  341. 
Trampefs  Magazin  der  Wundarzneikunde  Bd.  I.  St.  L 
pag.  31. 

*)  Burdach  Arzneimittellehre  Bd.  III.  p.  188. 

3)  Reil  iiber  die  Nutzbarkeit  u.  d.  Gebrauchsart  der  Sool- 
bader.  Halle,  1809. 

b)  Chloretum  Kalii  (Kali  muriaticum)  iisdem  viri- 
bus pollet  ac  natrum  muriaticum,  quamquam  S vivius  ‘) 
virtutem  ejus  diaphoreticam,  resolventem  atque  febri- 
fugam  multis  effert  laudibus. 

c)  Hydrochloretum  Ammonii  (Ammonium  muriati- 
cum, sal  ammoniacus). 

Cum  virtutes  hujus  salis  perquam  sint  notae  atque 
effectus  salubres  neminem  certe  fugiant,  pauca  solum 
de  hoc  medicorum  refugio  dicamus. 

Actio  ejus  in  corpus  est  primum  chemica,  qua  ca- 
lorem attrahit  stalimque  refrigerat  et  contrahit:  hinc 
foventur  eo  partes  inflammatae,  contusae,  luxatae  ipsae 
varices  et  herniae.  Eorum  fomentorum  celeberrimum 
est  a Schmucker  magnopere  in  capitis  vulneribus  et 
contusionibus  commendatum,  quod  salis  hujus  cum 
nitri  quarta  fere  parte  mixti  solutionem  in  aqua  com- 
muni cum  aceto  vini  continet.  Dein  et  externe  et  in- 
terne adhibitum  ammonium  muriaticum  valide  incitat 
vasa  capillaria,  ut  secretiones  augeantur. 

Id  tamen  peculiare  habet,  ut  et  magis  in  remotas 
agat  partes,  propter  volatilem  ammonii  et  Chlorii  in- 
dolem, et  minus  debilitet  minus  etiam  alvum  ducat, 
quam  salia  alia,  sed  potius  contineat:  itaque  medicis 
pons  plerumque  est  supra  fossam  illam  latam,  quae  est 
inter  debilitandi  et  incitandi  methodum.  In  initio  febrium 
nervosarum,  utilissime  adhiberi  potest,  aut  si  febres 


TaLberg  von  der  Aehnlichkeit  der  Soole  mit  dem  See- 
wasser  u.  d.  Nutzen  der  Soolhader.  Alagdeburg,  1811. 

’)  Richter’s  Arzncimittellehre.  Berlin,  1829.  Bd.  IV.  j».  270- 


28 


/ 


continuae  variis  affectibus  stipantur,  qui  virium  pro- 
strationem huinorumqne  corruptionem  instantem  signant. 
Febres  intermittentes  ammonii  muriatici  usum  exigunt, 
cum  propter  stases  abdominales  adjunctas  rebelles  sint 
ct  male  aegrum  afficiant.  Jungitur  cum  ipso  cortice 
peruviano  aut  floribus  chamomillae  aut  extracto  amaro 
aliquo  ’).  In  ipsis  inflammationibus  proficit,  si  modo 
prius  orgasmus  sanguinis  universalis  decrevit,  ut  vasa 
capillaria  incitata  ad  normalem  functionem  secretioni- 
bus auctis  redeant.  Exhibetur  in  pneumonia,  bronchi- 
tite,  catarrlio  pulmonum  ad  promovenda  sputa,  in  hepa- 
titite , peritonitite,  febri  puerperali  ctc.  ad  crises  addu- 
cendas, in  morbis  chronicis  maxime  si  febriles  sunt  et 
maciem  minitantur  in  blennorrhois  et  in  glandularum 
intumescentia.  Leve  etiam  est  emmenagogum  praeser- 
tim cum  adsit  erethismus. 

d)  Ilydrochloretum  Barii  (Barylum  muriaticum,  terra 
ponderosa  salita). 

Usus  internus  praecipue  in  dyscrasia  scrophulosa, 
magnam  sibi  conciliavit  gloriam  s)  Vasa  absorbentia 


*)  Myys  de  praeclaro  salis  anvmoniaci  ad  febr.  interinitt. 
usu.  1716. 

Schmidt  De  sale  ammoniaco.  Gotting.  1788. 

Berends  de  salis  ammoniaei  usu  emmenagogo.  Francof. 

1795. 

Clir.  Esclienbach  Diss.  pro  loco  de  salis  ammoniaei  the- 
rapeuticis usib.  Lips.  1797. 

*)  Hufeland  vollstand.  Darstellung  der  medicinisclicn  Krafta 
der  salzsauren  Schwererdc.  Berlin,  1794. 


et  glandulae  ita  afficiuntur,  ut  stagnantes  in  iis  humo- 
res . celerius  agitentur,  absorptio  increscat  earumque 
tumores  discutiantur.  In  struma,  testiculorum  et  pro- 
statae induratione  cum  digitali  purpurea,  extracto  conii 
aut  aqua  laurocerosi  paene  specificum  Hufeland  vidit 
effectum.  Affectus  etiam  cutanei,  qui  e morbis  vaso- 
rum absorbentium  originem  petunt  eo  sanantur,  etiam 
in  menostasia  et  amenorrhoa  multi  ejus  efficaciam  lau- 
dant. Usus  externus  in  ulceribus  inveteratis,  corneae- 
que  leucomatibus  haudquaquam  est  omittendus. 

e)  Hydrochloretum  Calcii  (Calcaria  muriatica)  Four- 
croy  qui  primus  parari  jussit,  similes  ejus  virtutes  ac 
Baryli  muriatici  praedicavit,  cui  etiam  fere  omnes  me- 
dici assentiunt.  Attamen  mitiorem  esse  ejus  naturam 
experimenta  nos  docupre.  — 

DE  BR03III  USU  ET  EFFECTU. 

Balardus  Monspessulanus  anno  MDCCCXXYI  in 

experimentis  suis,  cum  lixivio  cinerum  fucorum  hanc 

substantiam  detexit  et  propter  odorem  singularem  atque 

perstringentem  illi  nomen  (Bqw/xo?  foetor)  dedit.  In 

ratione  chemica  Chlorio  ac  Jodio  quam  simillimum  esse 

mediumque  inter  utrumque  tenere  jam  Balardus  suspi- 
' » 

cabatur. 

Non  modo  in  aqua  marina  et  plantis  atque  anima- 
i libus  quae  in  ea  vivunt,  sed  in  fontibus  etiam  omnibus, 
i sale  calinari  abundantibus  Bromium  invenimus.  Quam 


Idem.  Ueber  Natur,  Kenntnifs  und  Heilart  der  Scrophelri. 
3 te  Aufl.  1819. 


fontium,  quibus  hactenus  invenitur  bromium,  indicem 
Sehweigger-Seidel  *)  collexit.  Quamquam,  Bromium 
inter  medicaminum  apparatum  nondum  esse  receptum, 
scimus,  attamen  summo  cum  jure  ratiocinari  possumus 
propter  similem  naturam  chemicam,  effectus  ejus  in 
hominis  organismum  haud  multum  discrepare  ab  Chlorii 
et  Jodii  effectu.  Quae  quidem  opinio  experimentis  cum 
animalibus  institutis  mirum  in  modum  manifestatur. 

Dr.  Franz  amicus  meus  et  sodalis , praemature 
mortuus,  in  Dissertatione  sua:  De  Bromii  effectibus, 
experimenta  in  animalibus  maxima  cum  cura  instituta 
adumbravit.  Quae  invenit,  brevibus  mihi  repetere  liceat. 
Bromium  haud  dilutum  omnibus  animalibus,  in  quibus 
experimenta  instituit,  lethiferum  fuit.  In  avibus  doses 
leves,  excretiones  augebant  et  tussin  excitabant  vehe- 
mentissimam.  Doses  majores  vitam  adimebant  et  sectio- 
nibus patebat  omnia  organa  respirationi  inservientia 
semper  quam  maxime  inflammata  fuisse,  neque  tubum 
intestinalem  caruisse  inflammatione,  adeps  semper  re- 
sorptus  videbatur.  In  mammalibus  huncce  haud  diluti 
bromii  effectum  vidit:  auctam  humorum  lymphaticorum 
secretionem , praecipue  per  membranas  mucosas  per- 
spicuam et  glandulas  conglomeratas,  alvi  excretiones 
crebriores  atque  liquidae,  profluvium  salivae  quam 
maxime  auctum.  Sectionibus  factis  hepar  semper  vehe- 
mentissima,  minori  vero  pulmones' inflammatione  labo- 
ravisse liquebat,  neque  minus  organa  digestioni  desti- 


'*)  Schweigger  und  Sehweigger-Seidel  Journal  der  Cheinie 
und  Physik.  Bd.  XIX.  pag.  250 — 251. 

nata  inflammata  et  pancreas  fere  constantem  praebebat 
alienationem,  glandula  parotis  et  submaxilaris  utrius- 
que  lateris  erat  aucta,  cadaver  strigosissimum  omniaque 
organa  pingue  erant  privata. 

DE  JODII  IN  CORPUS  HUMANUM  EFFECTIBUS 
THERAPEUTICIS. 

Anno  millesimo  octingentesimo  undecimo  Courtois, 
nitri  fabricator  in  Francogalfia  Jodiurn  in  cinere  fuci1) 
vesiculosi  detexit,  Clement  et  Desormes  primi  exstitere 
qui  observationem  a Courtois  factam  confirmarent,  quo 
facto  plures  hujus  elementi  novi  attributa  investigarunt. 
Sed  ut  multa  fortuito  deteguntur,  etiam  jodiurn  in  diem 
prolatum  est.  Courtois  2)  cum  fuci  vesiculosi  cineri- 
bus edulcoratis,  e lixivio  sodam  per  crystallisationem 
obtinuisset,  residuis  acidum  sulphuricum  affudit,  nec 
mediocri  percellebatur  admiratione,  cum  gas  coloris 
violacei  se  evolvisse  videret,  quod  in  loco  frigidiori 
repositum  in  lamellas  nitidas  atque  subnigras  conver- 
sum erat.  Hujus  vaporis  violacei  causa  Gay  - Lussac 
hanc  substantiam  Jode  (ludus  violaceus)  nuncupavit,  ab 
aliis  etiam  Jodiurn  a van  Mons  ,, Varine  “ appella- 
tum est. 

Priusquam  ad  exponendum  Jodii  effectum  et  usum 
ime  accingam,  non  alienum  erit,  experimenta  breviter 


*)  Suplemente  zu  dem  chemischen  Worterbuchc  von  Klap- 
roth  und  Wolff.  2 Bd.  pag.  372—451.  Berlin,  1816. 
a)  Annalen  der  Physilc  von  Gilbert.  Bd.  46.  pag.  111 — 113. 
pag.  426 — 430.  * 

tangere,  quae  Orfila  ‘)  parti  in  in  suo  ipsius  corpore, 

% • 

partim  in  canibus  et  cuniculis  circa  Jodium  instituit. 

E quibus  experimentis  haec  ratiocinia  Orfila  deduxit: 

1)  Jodii  copia  exigua  intus  recepta  excitat  et  vo- 
mitum ciet. 

2)  Drachma  Jodii  post  diem  4 — 5 canes  interficit 
et  ulcera  tunicae  mucosae  gignit,  si  aesophagus  ligatura 
constringitur. 

3)  Drachmae  2 — 3 Jodii,  aesopliago  non  constricto 
et  si  animul  post  aliquot  horas  vomit,  non  secus  agunt 
ac  si  pars  aliqua  veneni  per  alvum  dejiciatur. 

4)  Mors  rarissime  evenit,  dum  modo  animal  paulo 
post  assumtionem  vomat. 

5)  Usus  externus  vitam  non  extinguit. 

6)  JYon  alius  in  canes  ac  in  homines  effectus  esse 
videtur. 

Seiler  et  Ficinus  experimenta  repetierunt,  sed  ul- 
cera tunicae  mucosae  solum  majoribus  Jodii  dosibus  , 
ingestis  viderunt,  quamquam  symptomata  tractus  intes-  j 
tinorum  irritati  se  manifestarunt.  0 

Quodcunque  remedium  novum  in  materiam  medi-  ;t| 
cam  receptum,  duplicem  experiri  consuevit  sortem,  ut 
ab  altera  medicorum  parte  summis  laudibus  eveheretur,  § 
ab  altera  plane  condemnaretur.  Itaque  tam  virtutes  | 
quam  damna  hujus  medicaminis  breviter  exponere  mihi  I . 
liceat.  Jodii  in  materiam  medicam  receptio  Coindet  I j 


*)  Orfila’*  Toxicologie,  ubersetzt  von  HermLslacdt.  Bd.  II. 

p.  285. 

Genevensi  debetur.  1 ) Cum  formulam  quandam  medi- 
cam in  opere  Cadet  de  Gassicourt  indagare  studeret, 
Kussel  fuco  vesiculoso  nomine  aethiopis  vegetabilis  in 
glandularum  indurationibus  intus  et  extrinsecus  usum 
esse  intellexit,  hinc  ratiocinari  coepit,  fortasse  spongiae 
tostae  Jodium  inesse.  In  spongia  marina  Jodium  con- 
tineri Fyfe  Edinburgensis  anno  1819  detexit,  sed  Co- 
indet  jam  anni  dimidio  prius  contra  strumam  a se  ad- 
hibitum esse  affirmat. 

Et  kali  et  natrum  hydrojodicum  prospero  successu 
contra  strumam  propinavit,  saepius  tamen  illud,  quippe 
quod  in  aqua  facilius  solvitur  48  gr.  kali  hydrojodici  in 
aquae  destillatae  uncia  'soluta  in  usum  traxit.  Quae- 
quidem  solutio  fere  36  gr.  Jodii  continet,  scdt  adjecta 
majori  Jodii  copia  kali  hydrojodicum  joduratum  para- 
tur, quod  |praestantiori  virtute  instructum  in  strumis 
pertinacioribus  ab  eo  propinatum  est,  sed  ut  certum 
praeparatum  sibi  esset,  36  gr.  kali  hydrojodici  et  10  gr. 
Jodii  puri  in  aqua  solvi  jussit,  eamque  compositionem 
optimam  duxit,  utpote  quae  rarissime  graviora  sym- 
ptomata cieret.  — 

Cum  vero  hoc  praeparatum  difficillime  obtineatur 
48  gr.  Jodii  puri  in  alcoholis  35  gr.  uncia  solvit.  Haec 
tinctura  autem  facile  decomponitur,  altera  pars  Jodii 
secernitur  et  altera  hydrogenio  alcoholis  in  acidum  hy- 
drojodicum mutatur.  Ilujus  solutionis,  sive  sit  spiri- 


1 j Formey  Bemerkungen  iiher  den  Kropf  und  $facliricht 
uber  ein  dagegen  neu  entdcckles  wirksames  Mittel.  2te 
Auflage.  1821. 

tuosa  seu  aquosa  aegrotus,  auctore  Coindet,  jejunus 
hora  matutina  decima,  guttas  decem  pro  dosi,  meri- 
diano et  vespertino  tempore  candcmque  dosin  cum  sy- 
rupo  capillorum  veneris  et  aqua  sorbeat.  Diebus  autem 
8 elapsis  15  et  tandem  20  guttas  (quibus  gr.  unum 
Jodii  fere  inest)  assumat;  quam  autem  dosin  Coindet 
rarissime  excessit,  .fodio  per  8 dies  exhibito  cutis  su- 
pra strumam  minus  tensa  apparet,  parenchyma  ejus 
mollius  evadit,  sed  tumor  ipse  nondum  decrescit.  Sin- 
gulae glandulae  partes  luculentius  in  conspectum  pro- 
deunt, se  disjungunt  minorem  duritiem  portendunt  et 
paulatim  adtenuantur.  — 

Quae  partes  strumae  fortasse  desorganisatae  sunt, 
majorem  duritiem  perhibere  videntur,  magis  prominent 
operationemque,  si  qua  opus  sit  faciliorem  reddunt. 
Plerumque  6 — 10  septimanis  elapsis  morbus  cedit. 

Cum  autem  Coindet  experimentis  ab  Orfila  et  semet- 
ipso  institutis  certior  redditus  esset,  Jodium  in  ven- 
triculi tunicam  mucosam  effectum  maximum  exercere, 
Jodium  extrinsecus  adhibendi  consilium  cepit  ‘)  Un- 
guentum e drachma  dimidia  kali  hydrojodici  et  uncia 
una  et  dimidia  axungiae  porcinae  compositum  parari 
jussit.  Mane  et  vespere  particulam  hujus  unguenti  ad 
magnitudinem  nucis  avellanae  in  strumam  ipsam,  aut  si 
adfuit  scrophulosis  in  glandulas  obstructas  usque  ad 
absorptionem  infricandam  curavit.  Iis  in  casibus,  qui- 


Notizen  aus  dem  Gcbiete  der  Natur  und  Heillnmde  von 
Froriep.  No.  3,  4.  6. 

bus  Jodii  usus  externus  non  sufficit,  Coindet  usura 
internum  in  auxilium  esse  vocandum  existimat. 

Ante  et  inter  Jodii  usum  tum  internum  cum  ex- 
ternum Coindet  semper  summam  diligentiam  in  morbi 
localis  curatione  collocavit.  Praecipue  hirudines  et  non- 
nunquam  fomentationes  emollientes  multum  ad  perfectam 
sanationem  conferunt. 

111.  a Graefe  per  intervallum  9 mensium  25  aegris 

4 

strifrna  allectis  tincturam  Jodii  dedit,  duobus  in  casi- 
bus, quibus  struma  naturae  inflammatoriae  exstitit  tin- 
ctura vim  noxiam  exhibuit,  sed  indole  inflammatoria 
remediis  antiphlogisticis  debellata,  sanitas  perfecta  illius 
usu  restituta  est.  J) 

In  scrophulis  et  glandularum  tumoribus  dolorum 
expertibus  Jodio  prosperrimo  cum  successu  utimur. 
Tumores  minorem  molem  majoremque  mobilitatem  nan- 
ciscuntur, omniaque  hand  secus  ac  in  struma  apparent. 
Etiam  in  carcinomate  cutaneo,  labiorum  atque  mam- 
marum a Graefe  usum  externum  commendat.  Non  minus 
emmenagogi  instar  agit  et  Coindet  sympathicam  fortasse 
efficaciam  esse  censet  quae  strumae  opituletur.  Ilar- 
les  2)  vero,  cum  auctore  Coindet  Jodium  systema  ner- 
vorum parum  afficiat,  neque  sudoris  neque  \irinae  se- 
cretionem augeat,  persuasum  sibi  habet,  remedium  istud 
exiguum  tantummodo  consensum  concitare,  multoque 
magis  systema  sanguiferum  ut  irritamentum  subigere  et 
fort  asse  mixtionem  sanguinis  ipsius  mutare. 

')  Journal  der  Chirurgi  e u.  Augenheilkunde  von  v.  Graefe 

und  Waltber.  2.  Bd.  Hft.  4.  pag.  616 — 632. 

3)  Harles  Rheinische  Jahrbiicher.  Bd.  III.  2.  Stk.  pag.  204. 

Multa  ex  Jodii  usu  damna  proficisci  viri  doctissimi 
affirmant.  Hoc  medicamentum  magnam  vim  in  ventri- 
culum exhibere  et  inflammationem  ejus  producere  posse, 
jam  experimenta  ab  Orfila  in  canibus  instituta  probant, 
et  quamquam  Coindet  hoc  remedio  ciborum  apetitum 
augeri  et  ventriculum  firmiorem  reddi  praedicat,  tamen 
etiam  exempla  satis  adsunt,  quae  vim  ejus  damniferam 
in  ventriculum  testantur. 

Alia  facultas  damnifera  ad  mammas  pertinet,  quippe, 
quarum  ambitum  et  pulchritudinem  imminuere  fertur, 
quod  etiam  Ficinus *  *)  testatur.  Hoifmann  haec  phae- 
nomena non  observavit. 

Etiam  pulmonibus  Jodium  abesse,  tussin  et  phtlii- 
sin  inducere  Nienstaedt  2)  mulli  que  alii  contendunt. 
Propterea  spongiam  ustam  suspensa  manu  adhibendum 
esse  neminem  fugit  et  Hufcland, 3)  se  spongiam  tostam 
saepius  in  struma  magno  cum  fructu  propinasse,  sed 
insimul  id  effecisse  asseverat,  ut  hoc  remedium  tra- 
cheam et  pulmones  peculiari  modo  incitaret  et  homini- 
bus pectore  laborantibus  haemoptysin,  i mino  phthisin, 
moveret,  quapropter  Jodio  efleclus  specifici  causa  in 
glandulam  thyreoideam  etiam  caute  et  circumspecte, 
utendum  esse,  monet. 

Denique  etiam  congestiones  uteri  immo  metrorrha- 

J)  Zeitschrift  fiir  Natur-  und  Heilkunde  von  Carus,  Fici- 
nus u.  s.  w.  2.  Bd.  Hft.  2.  pag.  263  — 288. 

*)  Nienstadt.  Uehersetz.  der  auserles.  Arzneischriften  der 
franz.  Pharmocopoc  vom  Jahre  1818.  pag.  187  — 191. 

*)  Hufeland'»  Journal  der  praktischen  Heilkunde.  2.J  Stiick. 
1821. 


gias  eflicere  desideriumque  veneris  augere,  observatio- 
nibus liquet,  liaecce  omnia  respicere  prudentis  est  me- 
dici. — ' 

Si  respicimus  nunc  effectum  Chlorii  Bromii  et  Jo- 
dii,  certe  similitudinem  quandam  et  quidem  non  par- 
vam invenimus.  Cum  primum  effectus  in  tunicas  mu- 
cosas intestinorum  conferamus  Chlorii  Bromii  et  Jodii 
praeparata  magnis  in  dosibus  alvum  ducunt  ipsaeque 
tunicae  mucosae  inflammationem  adducere  possunt.  In 
tunicam  mucosam  respirationis  organorum  pecuiiarem 
quasi  exercent  vim,  tussin  haemopthysin  ipsamque  pneu- 
moniam proferre  posse,  jam  vidimus.  Yim  vitalem  va- 
sorum resorbentium  valde  augent  et  in  glandulas  spe- 
cificum exercent  effectum,  earum  obstructiones  tollunt 
et  cum  volumen  sit  auctum,  ad  normalem  statum  redu- 

# i 

eunt.  In  aliis  etiam  glandularum  morbis,  praecipue 
in  scrophulis  non  febrilibus  haecce  remedia  multum  prae- 
sidii subministrant.  Contra  mammarum  scirrhum  cum 
Chlorii  tum  Jodii  praeparata  sunt  commendata.  Deinde 
in  uterum  agere  ct  pro  remediis  pellentibus  adhiberi 
jam  monuimus.  Et  quamvis  effectus  Chlorii  Bromii  et 
Jodii  non  salis  sint  cogniti,  tamen  et  chemicam  et  the- 
rapeuticam illorum  naturam  mirifice  conspirare  satis 
apparet. 


✓ 


VITA. 


Ego,  Hermannus  Franciscus  Bcrgener  Halac  die  XXIII. 

M.  Decembris  anni  MDCCCVI  patre  optimo  medicinae 
doclore  et  professore  Erdmann  Bcrgener  tvpbo  noso- 
comiali  mihi  erepto,  matreque  dilectissima  e gente  Biich- 
lingia  natus,  religionem  evangelicam  confessus  sum. 
Litterarum  rudimentis  imbutus  gymnasia  alterum  Halae 
alterum  Cliviae  florentia  adii,  unde  testimonio  maturi-  j 
tatis  instructus,  in  patriam  redux  a Cll.  Gerlach  t.  t.  ( 
prorectore  magnifico  inter  cives  academicos  universita-  0 
tis  Fridericianae  receptus  sum.  In  qua  litterarum  sede 
frequentanti  mihi  scholas  et  philosophicas  et  medicas 
Cll.  Gerlach  encyclopaediam  et  methodologiam  philoso- 
phiae, logicen  ac  psychologiam  empiricam,  111.  Gruber  f0 
anthropologiam,  111.  Germar  mineralogiam,  111.  Nitzsch 
zoologiam  atque  helminthologiam,  111.  Schweigger  jiliy- 
sicep  et  chemiam  cxperimentalem,  111.  Sprengel  botani- 
cen  et  plantarum  physiologiam  tradiderunt.  Duce  111. 
Sprengel  plantas  collecturus  excurri  et  directore  IU. 
Schweigger  in  laboratorio  chemico  ad  praxin  institutus 
sum.  Examine,  quod  dicunt  philosophico  superato;  ad 

studia  medica  conversus  ab  111.  Meckel  anatomiam  hu- 
manam, tam  normalem  quam  pathologicam,  anatomiam 
comparatam,  physiologiam  artemque  cadavera  secandi, 
a Cei.  Friedlaender  encyclopaediam  et  methodologiam 
medicam,  ac  pharmacologiam;  a Cei.  Sclnveigger  - Sei- 
del  chemiam  pharmaceuticam  artemque  formulas  medi- 
cas concinnandi;  a Cei.  Blasio  artem  fascias  applicandi 
ac  doctrinam  de  fracturis  ac  luxationibus;  ab  111.  Iiru- 
kenberg  pathologiam  et  therapiam  tam  generalem  quam 
specialem;  ab  111.  Sprengel  historiam  medicam  traditas 
accepi.  Scholis  clinicis  medicis  quas  instituit,  111.  Kru- 
lienberg,  per  semestre  interfui.  Biennio  et  semestri 
elapsis  ab  111.  de  Graefe,  qui  de  me  fratreque  meo, 
praemature  mortuo,  maxime  meritus  est,  studia  medica 
Berolini  continuandi  provocatus,  petii  hanc  academiam 
Fridericam  Guilelmam,  ibique  111.  Busch  de  arte  obste- 
tricia 111.  ab  Siebold  de  parte  artis  obstetriciae  practica 
1111.  Jiingken  de  akiurgia  et  chirurgia  generali  et  spe- 
ciali audivi  atque  scholas  clinicas  medicas,  chirurgicas 
obstetricias  virorum  111.  Bartels,  a Graefe,  Busch  et 
lliluge  frequentavi.  IVcc  non  munere  chirurgi  militaris 
>er  annum  integrum  functus  sum. 

Tentaminibus  absolutis  examineque  superato  spero, 
fore  ut  dissertatione  thesibusque  publice  defensis,  summi 
In  utraque  medicina  honores  in  mc  conferantur.  — 


theses  defendendae. 


, 


Calor  animalis  respiratione  debetur . 

II. 

Certus  limes  remedia  inter  et  venena  constitui 
nequit . 

III. 

Non  exstant  certa  mortis  signa , nisi  putredo 
universalis. 

IV.  ' V 

Tracheotomia  in  angina  membranacea,  operatio 
valde  ambigua,  rejicienda. 

V. 


Scirrhus  mammae  jam  in  origine  exstirpandus. 


■ 


